proxectonos/corpus_dominio_legal_administrativo_tmp huggingface dataset:
DECRETO 220/2006, do 16 de novembro, polo que se declara, en concreto, a utilidade pública e se dispón a urxente ocupación, dos bens e dereitos afectados polo proxecto de construción de mellora da seguridade viaria na AC-841, treito: Os Tilos-A Ramallosa, p.k. 1+400 ao p.k. 8+060. (Clave AC/06/138.06).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 30/11/2006

Con data do 11 de agosto de 2006, o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de construción de mellora da seguridade viaria na AC-841, treito: Os Tilos-A Ramallosa, p.k. 1+400 ao p.k. 8+060. Clave: AC/06/138.06.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade viaria, xa que se trata dun treito de concentración de accidentes (TCA) en que é preciso reordenar as interseccións, posto que o caótico desenvolvemento urbanístico da zona xerou un forte incremento do tráfico que utiliza as vellas interseccións ou sae directamente á estrada.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia na súa reunión do día dezaseis de novembro de dous mil seis,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción de mellora da seguridade viaria na AC-841, treito: Os Tilos-A Ramallosa, p.k. 1+400 ao p.k. 8+060. Clave: AC/06/138.06.
Santiago de Compostela, dezaseis de novembro de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
DECRETO 221/2006, do 16 de novembro, polo que se declara, en concreto, a utilidade pública e se dispón a urxente ocupación, dos bens e dereitos afectados polo proxecto de construción da obra de mellora do trazado na estrada AC-213 p.k. 1+930 ao p.k. 2+350. (Clave AC/06/137.01).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 30/11/2006

Con data do 11 de outubro de 2006, o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de construción da obra de mellora do trazado na estrada AC-213 p.k. 1+930 ao p.k. 2+350. Clave: AC/06/137.01.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia na seguridade viaria, dado que o proxecto consiste nunha reordenación dunha intersección e dos accesos a ela.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia na súa reunión do día dezaseis de novembro de dous mil seis,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción da obra de mellora do trazado na estrada AC-213 p.k. 1+930 ao p.k. 2+350. Clave: AC/06/137.01.
Santiago de Compostela, dezaseis de novembro de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
CORRECCIÓN de erros.-Orde do 13 de novembro de 2006 pola que se crea o directorio de axentes colaboradores en materia de rehabilitación.
CONSELLERÍA DE VIVENDA E SOLO — I. DISPOSICIÓNS XERAIS — 27/11/2006

Advertida a omisión do anexo II da devandita orde, publicada no Diario Oficial de Galicia nº 227, do venres 24 de novembro de 2006, procédese á súa publicación.
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
RESOLUCIÓN do 10 de novembro de 2006 pola que se lle dá publicidade ao acordo do tribunal encargado de avaliar as probas para a obtención do certificado de conselleiro de seguridade CE, convocadas por resolución da Dirección Xeral de Transportes do 23 de febreiro de 2006, polo que se elevan a definitivas as relacións provisionais de aprobados.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 27/11/2006

Publicadas o 16 de outubro de 2006 as relacións provisionais de aprobados correspondentes ás probas de obtención do certificado de conselleiro de seguridade CE, convocadas pola resolución da Dirección Xeral de Transportes do 23 de febreiro de 2006, e transcorrido o prazo establecido para presentar as correspondentes reclamacións, e unha vez examinadas, este tribunal,
ACORDA:
Primero.-Elevar a definitivas as relacións provisionais de aprobados.
Segundo.-Expoñer as devanditas relacións nos lugares establecidos para o efecto na resolución de convocatoria.
Tercero.-Que se publique o presente acordo no Diario Oficial de Galicia.
Contra esta resolución pode interpoñerse recurso de alzada ante o director xeral de Transportes (CPTOP e T), da Xunta de Galicia, no prazo dun mes contado a partir do día seguinte ao da publicación no Diario Oficial de Galicia do presente acordo. Transcorridos tres meses desde a interposición do recurso sen que se notifique a súa resolución, entenderase desestimado, e quedará expedita a vía procedente.
Santiago de Compostela, 10 de novembro de 2006.
Carlos A. González Rodríguez
Presidente do tribunal
RESOLUCIÓN do 17 de novembro de 2006, da Secretaría Xeral de Comunicación, pola que se modifica o artigo único da Resolución do 22 de maio de 2006, desta secretaría, pola que se convocan axudas para a promoción e difusión do patrimonio audiovisual galego.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 23/11/2006

Por Resolución do 22 de maio de 2006, da Secretaría Xeral de Comunicación, convocáronse axudas para a promoción e difusión do patrimonio audiovisual galego; publicada no DOG nº 104, do 1 de xuño.
Por razón das solicitudes recibidas para a liña C, considérase oportuno e axeitado estender, para a dita liña, a posibilidade de financiala mediante o crédito non aplicado nas liñas B.1 e B.2 ata acadar o límite total sinalado na aplicación 04. 31.353B 770.1, de 296.000 A.
No artigo 20 da convocatoria xa figura esa posibilidade para as liñas B.1 e B.2.
Co fin de manter o financiamento para as ditas liñas ata o remate do exercicio, posibilitando a concesión de axudas ata o límite do crédito previsto na convocatoria e considerando que non se prexudica terceiros, procede modificar o artigo único da convocatoria, polo que
DISPOÑO:
A modificación do artigo único da Resolución do 22 de maio de 2006, da Secretaría Xeral de Comunicación, pola que se convocan axudas para a promoción e difusión do patrimonio audiovisual galego, engadíndoselle un parágrafo final que di:
«O crédito non adxudicado nas liñas B.1, B.2 ou C podease aplicar indistintamente entre calquera desas liñas, ata que se esgote o crédito de 296.000 A, da aplicación 04.31.353B 770.1 previsto para atendelas».
Santiago de Compostela, 17 de novembro de 2006.
Juan Fernando Salgado García
Secretario xeral de Comunicación
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 30 de novembro de 2006 pola que se autoriza o cambio de denominación do instituto de educación secundaria de Salceda de Caselas, na provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/11/2006

Tendo en conta o artigo 3, punto 1 do anexo do Decreto 324/1996, do 26 de xullo (DOG do 9 de agosto), polo que se aproba o Regulamento orgánico dos institutos de educación secundaria, así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do instituto de educación secundaria que no anexo se relaciona.
Santiago de Compostela, 30 de novembro de 2006.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: Salceda de Caselas.
Localidade: Parderrubias.
Código de centro: 36024628.
Denominación: Instituto de Educación Secundaria de Salceda de Caselas.
Nova denominación: Instituto de Educación Secundaria Pedras Rubias.
ORDE do 27 de outubro de 2006 pola que se conceden axudas económicas para alumnos e profesores de centros docentes que participen en proxectos de mobilidade transnacional no marco do programa europeo de formación profesional Leonardo da Vinci II durante o ano 2006.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/11/2006

Pola orde da Consellería de Educación e Ordenación Universitaria do 12 de xuño de 2006 (DOG do 26 de xuño), convocáronse axudas económicas para alumnos e profesores de centros docentes que participen en proxectos de mobilidade transnacional no marco do programa europeo de formación profesional Leonardo da Vinci II durante o ano 2006.
Vista a proposta da comisión de selección prevista no artigo 5 da devandita orde,
RESOLVO:
Primeiro.-Conceder, con cargo ao concepto orzamentario 09.03.322T.481.0 da Dirección Xeral de Formación Profesional e Ensinanzas Especiais, as axudas que se relacionan no anexo.
Segundo.-De conformidade co artigo 7 as axudas serán aboadas da seguinte forma:
As axudas aboaranse unha vez rematada a actividade e logo da súa completa xustificación económica e entrega da memoria de actividades de acordo co establecido no artigo 15 do Decreto 287/2000, do 21 de novembro, achegando a documentación a que fai referencia o artigo 8, no prazo máximo dun mes contado a partir do remate das actividades. En todo caso, a xustificación e memoria deberá entregarse antes do 30 de novembro de 2006.
Santiago de Compostela, 27 de outubro de 2006.
Laura Sánchez Piñón
Conselleira de Educación e Ordenación Universitaria
ANEXO
Axudas concedidas:
Centro: IES Luís Seoane.
Localidade: Pontevedra.
Concello: Pontevedra.
Título do proxecto: Inserción laboral en la red europea. Conocimientos, actitudes y aptitudes.
Axuda concedida: 3.532 A.
Centro: IES de Melide.
Localidade: Melide.
Concello: A Coruña.
Título do proxecto: Unha cadeira en Melide non é igual a unha cadeira en Kramfors.
Axuda concedida: 1.339 A.
Centro: IES A Pinguela.
Localidade: Monforte de Lemos.
Concello: Lugo.
Título do proxecto: European vocational training on information technologies-Eurovotit 2006.
Axuda concedida: 3.262 A.
Total: 8.133 A.
ORDE do 17 de novembro de 2006 pola que se resolve a convocatoria da primeira edición do premio Eu tamén navegar: para unha Galicia sen violencia de xénero.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 23/11/2006

Convocada pola Orden do 31 de agosto de 2006 (DOG nº 184, do 22 de setembro) a primeira edición do premio Eu tamén navegar: para unha Galicia sen violencia de xénero, e de conformidade coa base sexta da referida orde, o vicepresidente da Igualdade e do Benestar.
RESOLVE:
Primeiro.-Conceder ex-aequo o premio Eu tamén navegar: para unha Galicia sen violencia de xénero, correspondente ao ano 2006, ás entidades:
Asociación de promoción da muller Liberanza.
Rede de mulleres veciñais contra os malos tratos.
Como recoñecemento e reforzamento do seu labor de prevención, denuncia e loita contra as situacións de violencia de xénero en Galicia.
Segundo.-Contra esta orde, que esgota a vía administrativa, os interesados poderán interpoñer recurso potestativo de reposición perante o vicepresidente da Igualdade e do Benestar, no prazo dun mes contado desde o día seguinte ao da súa publicación no DOG, de conformidade co establecido na Lei 30/1992, do 26 de novembro, na súa nova redacción dada pola Lei 4/1999, do 13 de xaneiro, ou poderán impugnala directamente perante o Tribunal Superior de Xustiza de Galicia, no prazo de dous meses, contados a partir da mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de novembro de 2006.
Anxo Manuel Quintana González
Vicepresidente da Igualdade e do Benestar
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 4 de setembro de 2006 pola que se nomea secretaria do Comité Galego de Xustiza Deportiva a Mª Luisa Vázquez Silvosa.
CONSELLERÍA DE CULTURA E DEPORTE — II. AUTORIDADES E PERSOAL — 22/11/2006

En virtude do establecido no artigo 9.2º do Decreto 198/1998, do 25 de xullo, polo que se constitúe o Comité Galego de Xustiza Deportiva e se establece o procedemento de designación dos seus membros, debido á reestruturación de postos da Subdirección Xeral de Deporte e logo da proposta do director xeral para o Deporte,
DISPOÑO:
Artigo único.-Nomear secretaria do Comité Galego de Xustiza Deportiva a Mª Luisa Vázquez Silvosa.
Santiago de Compostela, 4 de setembro de 2006.
Ánxela Bugallo Rodríguez
Conselleira de Cultura e Deporte
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 7 de novembro de 2006 pola que se fixa o prezo de venda ao público da publicación: Identificación dos trastornos debidos ao consumo de alcohol. Unha adaptación do AUDIT á poboación galega.
CONSELLERÍA DE SANIDADE — III. OUTRAS DISPOSICIÓNS — 24/11/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada polo Servizo Galego de Saúde e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 7 de novembro de 2006.
Mª José Rubio Vidal
Conselleira de Sanidade
ANEXO I
* Identificación dos trastornos debidos ao consumo de alcohol. Uunha adaptación do AUDIT á poboación galega: 8 euros.
ORDE do 26 de outubro de 2006 pola que se autoriza o cesamento de actividades da escola de danza Degás de Ferrol.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/11/2006

Examinado o expediente presentado por Paula de Castro Fernández, titular da escola específica de danza Degás de Ferrol, en que solicita o cesamento de actividades desta escola.
Vista a Orde do 11 de marzo de 1993 pola que se regulan as condicións de creación e funcionamento das escolas de música e danza da Comunidade Autónoma de Galicia (DOG do 22 de abril).
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizar o cesamento de actividades da escola de danza Degás de Ferrol, código 15027599, segundo os datos que se relacionan no anexo da presente orde, e asentar a correspondente baixa no Rexistro de Escolas de Música e Danza desta consellería.
Esta orde, que esgota a vía administrativa, poderá ser obxecto de recurso potestativo de reposición perante a conselleira de Educación e Ordenación Universitaria, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, modificada pola Lei 4/1999 (BOE do 14 de xaneiro), de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses contados a partir do día seguinte ao da súa publicación, ante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa (BOE do 14 de xullo).
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de outubro de 2006.
Laura Sánchez Piñón
Conselleira de Educación e Ordenación
Universitaria
ANEXO
Provincia: A Coruña.
Concello: Ferrol.
Localidade: Ferrol.
Enderezo: La Tierra, nº 55.
Codigo do centro: 15027599.
Denominación: escola de danza Degás.
Titular: Paula de Castro Fernández.
Autorización do cesamento de actividades da escola de danza Degás.
DECRETO 214/2006, do 2 de novembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da obra de acondicionamento da estrada OU-901 Cea-límite provincia-A Barrela (N-540), treito: A Grela-límite provincia. (Clave OU/04/123.01).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 24/11/2006

Con data do 17 de outubro de 2006, o director xeral de Obras Públicas, por delegación da conselleira de Política Territorial, Obras Públicas e Transportes aprobou o proxecto de trazado da obra de acondicionamento da estrada OU-901 Cea-límite provincia-A Barrela (N-540), treito: A Grela-límite provincia. Clave: OU/04/123.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia, en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade viaria. Esta estrada OU-901 entre Cea e o límite das provincias de Lugo e Ourense constitúe o eixe de comunicación natural entre os núcleos do Carballiño (Ourense) e Chantada (Lugo). Non obstante o seu actual trazado excesivamente sinuoso fai que os usuarios teñan que utilizar outros itinerarios de maior lonxitude. É urxente corrixir esta situación acondicionando a OU-901 para dotala dunha estrutura adecuada tanto de trazado como de seguridade viaria.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia, na súa reunión do día dous de novembro de dous mil seis,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da obra de acondicionamento da estrada OU-901
Cea-límite provincia-A Barrela (N-540), treito: A Grela-límite provincia. Clave: OU/04/123.01.
Santiago de Compostela, dous de novembro de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
ORDE do 17 de novembro de 2006 pola que se amplía o prazo de xustificación do investimento realizado ao abeiro da Orde do 27 de xullo de 2006 pola que se establecen as bases reguladoras para a concesión de axudas para a renovación de instalacións eléctricas de baixa tensión no interior de edificios e vivendas habitadas na Comunidade Autónoma de Galicia, en réxime de concorrencia competitiva, e se procede á súa convocatoria para o ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/11/2006

A Consellería de Innovación e Industria ditou a Orde do 27 de xullo de 2006 pola que se establecen as bases reguladoras para a concesión de axudas para a renovación de instalacións eléctricas de baixa tensión no interior de edificios e vivendas habitadas na Comunidade Autónoma de Galicia, (Diario Oficial de Galicia nº 151, do 7 de agosto de 2006).
Na citada disposición establécese como requisito indispensable para o libramento de axudas a presentación da documentación acreditativa do investimento realizada antes do 30 de novembro de 2006.
A tardía publicación da orde e o elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes, polo que se considera necesario ampliar o prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
DISPOÑO:
Artigo único.-Ampliar o prazo para a execución e xustificación dos investimentos ou actuacións subvencionables ao abeiro da orde da Consellería de Innovación e Industria do 27 de xullo de 2006 ata o 15 de decembro de 2006.
Santiago de Compostela, 17 de novembro de 2006.
Fernando Xabier Blanco Álvarez
Conselleiro de Innovación e Industria
RESOLUCIÓN do 14 de novembro de 2006, da Dirección Xeral de Formación Profesional e Ensinanzas Especiais, pola que se resolve a convocatoria para a selección de centros públicos de formación profesional para participar en proxectos de implantación e certificación de calidade no curso 2006-2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/11/2006

Cumpridos os trámites establecidos nos artigos 5 e 6 da Orde do 11 de setembro de 2006 (DOG do 11 de outubro) e de conformidade co establecido no artigo 10 da mesma, esta dirección xeral
RESOLVE:
Seleccionar o centro Instituto de Educación Secundaria Leixa de Ferrol, para participar no proxecto de implantación e certificación do sistema de xestión da calidade baseada na norma ISO 9001:2000, co obxectivo de acadar a certificación por unha empresa acreditada pola Entidade Nacional de Acreditación (Enac), durante o curso 2006-2007.
Santiago de Compostela, 14 de novembro de 2006.
Antonio Vázquez Vázquez
Director xeral de Formación Profesional
e Ensinanzas Especiais
ANUNCIO do 3 de novembro de 2006 polo que se notifica a resolución do director do Fondo Galego de Garantía Agraria na axuda á restitución do aceite de oliva utilizado na fabricación de determinadas conservas.
FONDO GALEGO DE GARANTÍA AGRARIA — III. OUTRAS DISPOSICIÓNS — 22/11/2006

De conformidade co disposto no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, notifícaselle á sociedade sinalada no anexo deste anuncio, a resolución ditada polo director do Fondo Galego de Garantía Agraria -Fogga- con data do 16-10-2006, pola que se desestima a solicitude de restitución de aceite de oliva utilizado na fabricación de determinadas conservas para a campaña 2004-2005, mediante a publicación dun extracto desta, xa que non foi posible a práctica da notificación a través do servizo de correos no seu último enderezo coñecido, coa indicación de que a dita resolución, así como o expediente íntegro, se atopan na Secretaría do Fogga sita en Santiago
de Compostela (rúa dos Irmandiños s/n, Salgueiriños) e están á disposición da sociedade interesada.
A resolución que se notifica por medio deste anuncio non esgota a vía administrativa e contra esta poderase interpor recurso de alzada ante o presidente do Fogga no prazo dun mes contado a partir do día seguinte ao da súa publicación, de conformidade co disposto nos artigos 107, 114 e 115 da Lei 30/1992, do 26 de novembro.
Santiago de Compostela, 6 de novembro de 2006.
Edelmiro López Iglesias
Director do Fondo Galego de Garantía Agraria
ANEXO
Expediente: AL/al/064-06.
Axuda: restitución á produción para o aceite de oliva utilizado na fabricación de determinadas conservas.
Solicitante: Industrias Pontevedresas A Lama, S.L.
CIF: B-36472744.
Último enderezo coñecido: A Pedreira 5, CP 36830 (A Lama).
Data da resolución desestimatoria da concesión da axuda: 16-10-2006.
Motivo da denegación: non estar ao día das súas obrigas tributarias coa Administración pública da Comunidade Autónoma de Galicia.
Primeiro intento de notificación: 20-10-2006.
Segundo intento de notificación: 23-10-2006.
Lexislación aplicable: Orde do 16 de decembro de 2004 (DOG nº 247, do 22 de decembro).
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Resolución do 3 de novembro de 2006, da Dirección Xeral de Saúde Pública, pola que se actualiza o calendario de vacinación infantil do programa galego de vacinación.
CONSELLERÍA DE SANIDADE — III. OUTRAS DISPOSICIÓNS — 22/11/2006

Advertido erro na citada resolución, publicada no DOG nº 218, do 13 de novembro de 2006, cómpre facer a seguinte corrección:
Na páxina 16.633, columna primeira, no punto 3, onde di: «...comezou no ano 2004», debe dicir: «...comezou no ano 1994».
ORDE do 15 de novembro de 2006 pola que se modifica o artigo 2º da Orde do 29 de maio de 2006, ampliando a contía global máxima destinada aos premios fin de carreira da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/11/2006

A Orde do 29 de maio de 2006 (DOG nº 108, do 7 de xuño), pola que se convocan os premios fin de carreira da Comunidade Autónoma de Galicia para os alumnos e alumnas que rematen os seus estudos universitarios no ano 2006 nas universidades do Sistema Universitario de Galicia, establece no seu artigo 2º a contía global que se destinará para a concesión destas axudas.
No entanto, a citada convocatoria, no mesmo artigo establece que a cantidade destinada poderá ser
incrementada de acordo coas dispoñibilidades económicas da consellería.
Por todo o exposto, e en uso das facultades que me foron conferidas,
DISPOÑO:
Artigo único.
Primeiro.-Amplíase a contía que figura no artigo 2º da Orde do 29 de maio de 2006 na cantidade de nove mil euros (9.000 euros), con cargo á aplicación orzamentaria 09.04.322C.480.2 dos orzamentos xerais da Comunidade Autónoma de Galicia para o ano 2006.
Segundo.-Esta modificación non afecta os prazos establecidos na referida orde de convocatoria.
Santiago de Compostela, 15 de novembro de 2006.
Laura Sánchez Piñón
Conselleira de Educación e Ordenación
Universitaria
DECRETO 210/2006, do 9 de novembro, polo que se declara a urxente ocupación, para efectos de expropiación forzosa, pola Deputación Provincial de Ourense, dos bens e dereitos necesarios para a realización das obras do proxecto de camiño veciñal 303 Pedra do Sol-Valilongo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/11/2006

A Deputación Provincial de Ourense, en sesión celebrada o día vinte e catro de febreiro de dous mil seis, aprobou o proxecto de camiño veciñal 303 Pedra do Sol-Valilongo e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Presidencia, Administracións Públicas e Xustiza, e contén a xustificación acreditativa da motivación para a declaración de urxente ocupación.
Que o expediente foi tratado na comisión de secretarios xerais previa á súa elevación ao Consello da Xunta de Galicia.
Que o expediente contén a documentación a que se refire o artigo 1 da Orde do 7 de decembro de 1983, sobre declaracións de urxente ocupación, así como a exixida no artigo 3 da Lei 11/1996, do 27 de decembro, de medidas de disciplina orzamentaria.
En consecuencia, considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala a deputación, a actuación é necesaria para acadar a pro
tección dos peóns, nunha estrada que conta con edificacións e a igrexa da zona, e que ademais vén sendo a vía principal de acceso á Teixeira e á Ribeira Sacra, polo que é preciso mellorar a circulación peonil e rodada, aumentando as distancias de visibilidade e os largos da plataforma, co fin de poder evitar danos e accidentes.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día nove de novembro de dous mil seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, para efectos de expropiación forzosa, pola Deputación Provincial de Ourense, dos bens e dereitos concretados no expediente administrativo instruído para o efecto e necesarios para a execución das obras do proxecto de camiño veciñal 303 Pedra do Sol-Valilongo, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, nove de novembro de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 211/2006, do 9 de novembro, polo que se declara a urxente ocupación, para efectos de expropiación forzosa, polo Concello de Alfoz, dos bens e dereitos necesarios para a realización das obras do proxecto da rede de saneamento de Santa Mariña a colector xeral.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/11/2006

O Concello de Alfoz, en sesión celebrada o día vinte e sete de maio de dous mil catro, aprobou o proxecto da rede de saneamento de Santa Mariña a colector xeral e, na sesión do vinte e catro de novembro de dous mil cinco, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Presidencia, Administracións Públicas e Xustiza, e contén a xustificación acreditativa da motivación para a declaración de urxente ocupación.
Que o expediente foi tratado na comisión de secretarios xerais previa á súa elevación ao Consello da Xunta de Galicia.
Que o expediente contén a documentación a que se refire o artigo primeiro da Orde do 7 de decembro de 1983, sobre declaracións de urxente ocupación, así como a exixida no artigo 3 da Lei 11/1996, do 27 de decembro, de medidas de disciplina orzamentaria.
En consecuencia, considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala o concello, a actuación está plenamente xustificada pola necesidade de acadar a salubridade pública dos distintos asentamentos de poboación, que se atopan sen a acometida á rede xeral de saneamento, facilitando así a evacuación e posterior condución á estación depuradora das augas residuais.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día nove de novembro de dous mil seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, para efectos de expropiación forzosa, polo Concello de Alfoz, dos bens e dereitos concretados no expediente administrativo instruído para o efecto e necesarios para a execución das obras do proxecto da rede de saneamento de Santa Mariña a colector xeral, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes no presente caso, con carácter previo ao inicio das obras.
Santiago de Compostela, nove de novembro de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 213/2006, do 23 de novembro, polo que se nomea directora xeral da Función Pública a Mª del Mar Rodríguez Fernández.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/11/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día vinte e tres de novembro de dous mil seis,
Nomeo directora xeral da Función Pública a Mª del Mar Rodríguez Fernández.
Santiago de Compostela, vinte e tres de novembro de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Resolución do 6 de outubro de 2006 pola que se ordena a publicación do acordo do Consello da Xunta de Galicia do 5 de outubro de 2006 polo que se aproba a modificación da relación de postos de traballo da Consellería de Medio Ambiente e Desenvolvemento Sostible.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/11/2006

Advertidos erros na Resolución do 6 de outubro de 2006, publicada no DOG nº 210, do martes 31 de outubro de 2006, é necesario facer a oportuna corrección:
-Na páxina 16.036, na epígrafe do anexo, onde di: «Na vixente relación de postos de traballo da extinta Consellería de Medio Ambiente e Desenvolvemento Rural, publicada...», debe dicir: «Na vixente relación de postos de traballo da extinta Consellería de Medio Ambiente, publicada...».
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CUESTIÓN de inconstitucionalidade número 648/2006.
TRIBUNAL CONSTITUCIONAL — I. DISPOSICIÓNS XERAIS — 29/11/2006

O Tribunal Constitucional, por providencia do 8 de novembro actual, admitiu a trámite a cuestión de inconstitucionalidade número 648-2006 formulada polo Xulgado Contencioso-Administrativo número un de Vigo, en relación co artigo 70.4º da Lei 4/1988, do 26 de maio, da función pública de Galicia, por posible vulneración do artigo 14 da Constitución.
Madrid o oito de novembro de dous mil seis. Herminia Palencia Guerra. Secretaria de xustiza do pleno. Asinado e rubricado.
O secretario xeral
Rubricado
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 22 de novembro de 2006 pola que se fai público a ampliación do límite de crédito dispoñible para atender os proxectos presentados ao abeiro das bases reguladoras das axudas do Igape para o Plan de consolidación e competitividade da PEME.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 28/11/2006

Mediante Resolución do 5 de xuño de 2006 (DOG nº 112, do 13 de xuño) fixéronse públicas as bases reguladoras das axudas do Igape para o Plan de consolidación e competitividade da PEME, procedéndose a súa convocatoria para o ano 2006 en concorrencia competitiva e á publicación dos créditos asignados para as resolucións que se diten no exercicio 2006.
Co obxecto de poder resolver os proxectos presentados ao abeiro destas, e de conformidade coas facultades que teño conferidas
RESOLVO:
Único.-Amplíase en 4.000.000 de euros o crédito establecido na partida orzamentaria 11-3-2001 publicado mediante Resolución do 5 de xuño de 2006 para atender os proxectos presentados ao abeiro das bases reguladoras das axudas para o Plan de consolidación e competitividade da PEME, resultando un total de créditos dispoñibles como segue e coa seguinte distribución plurianual, podendo redistribuírse os créditos mediante resolución do director xeral, sen incrementar o importe, á vista das solicitudes presentadas.
Santiago de Compostela, 22 de novembro de 2006.
José Antonio Delgado Arce
Director xeral do Instituto Galego
de Promoción Económica
Denominación
2007
2008
11-3-2001
Organismos
Xeral
3.450.000 A
intermedios
Reserva proxectos dirixidos a Pemes de Ferrolterra
150.000 A
Reserva base 5.5.4.
100.000 A
Pemes individuais
Xeral
300.000 A
300.000 A
3.700.000 A
CORRECCIÓN de erros.-Orde do 5 de outubro de 2006 pola que se declara de interese galego a Fundación para a Innovación, a Educación e o Desenvolvemento Deportivo, Social e Cultural, Azkar Lugo e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 28/11/2006

Advertido erro na devandita orde, publicada no Diario Oficial de Galicia número 207 do xoves 26 de outubro de 2006, procede realizar a seguinte corrección:
No primeiro parágrafo, onde di: «... pola que se clasifica de interese a Fundación para a Innovación, a Educación e o Desenvolvemento Deportivo, Social e Cultural, Azkar Lugo, ...», debe dicir: «... pola que se clasifica de interese deportivo a Fundación para a Innovación, a Educación e o Desenvolvemento Deportivo, Social e Cultural, Azkar Lugo, ...».
CORRECCIÓN de erros.-Orde do 29 de maio de 2006 pola que se convocan axudas a entidades de interese colectivo de ámbito provincial ou autonómico para o exercicio 2006.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 28/11/2006

Advertido erro no texto da citada orde, publicada no Diario Oficial de Galicia nº 122, do martes 27 de xuño 2006, é necesario efectuar a oportuna corrección:
No artigo 18º, punto 2, onde di: «para o cobramento da axuda concedida, as entidades beneficiarias
deberán presentar, antes do 30 de novembro, a seguinte documentación...», debe dicir: «para o cobramento da axuda concedida, as entidades beneficiarias deberán presentar, antes do 31 de decembro, a seguinte documentación...».
RESOLUCIÓN do 20 de novembro de 2006 pola que se fan públicas as axudas concedidas ao abeiro da Resolución do 7 de xuño de 2006, da Secretaría Xeral de Relacións Exteriores, pola que se aproban as bases reguladoras da concesión de subvencións para a consolidación e fortalecemento de organizacións non gobernamentais de cooperación para o desenvolvemento con domicilio social en Galicia e pola que se convocan as correspondentes ao ano 2006.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/11/2006

O artigo 9 da Resolución do 7 de xuño de 2006, da Secretaría Xeral de Relacións Exteriores, pola que se aproban as bases reguladoras da concesión de subvencións para a consolidación e fortalecemento de organizacións non gobernamentais de cooperación para o desenvolvemento con domicilio social en Galicia e pola que se convocan as correspondentes
ao ano 2006, dispón que unha vez ultimada a concesión de axudas, publicarase no Diario Oficial de Galicia a relación das concedidas con indicación da entidade beneficiaria, contía, e finalidade.
Na súa virtude
RESOLVO:
Publicar no Diario Oficial de Galicia as axudas concedidas por resolución desta secretaría xeral do 6 de outubro para a execución de proxectos de consolidación e fortalecemento das organizacións non gobernamentais de cooperación para o desenvolvemento con domicilio social en Galicia, por un importe global de cento oitenta mil catrocentos dezaseis euros (180.416 A), nas contías, beneficiarios, finalidade e aplicación orzamentaria que se relaciona no anexo desta resolución.
Santiago de Compostela, 20 de novembro de 2006.
Por desconcentración (Decreto 44/2006)
Santiago Gómez-Reino Lecoq
Secretario xeral de Relacións Exteriores
ANEXO
Nº expte.
Entidade solicitante
Denominación do proxecto
Subvención
concedida
Anualidade
2006
Anualidade
2007
2006/1
Voluntariado social Rogas
Fortalecemento das accións solidarias de Rogas e Intered media
19.860
12.000
7.860
2006/2
Asociación Amarante para o Ecodesenvolvemento
Const. Amarante para fortalecer o modelo galego de solidariedade
24.929
16.000
8.929
2006/4
Asociación Solidariedade Internacional de Galicia
Fortalecemento do departamento de Comercio Xusto
24.995
15.500
9.495
2006/6
Implicadas no desenvolvemento
Fortalecemento e formación estratéxica de IND
25.000
16.000
9.000
2006/7
Asociación Amigos da Terra Galicia-Xuventude
Consolidación de Amigos da Terra a través dun plan estratéxico
19.051
11.910
7.141
2006/8
Enxeñaría sen Fronteiras
Fortalecemento institucional de Enxeñaría sen Fronteiras-Galicia
16.597
10.000
6.597
2006/9
Ecos do sur
Programa de fortalecemento de Ecos do Sur: adaptación á LOPD
12.984
7.800
5.184
2006/10
Asociación Cultural de Cooperación e Desenvolvemento A Cova da Terra
Centro de recursos Kandaharia en Lugo
37.000
22.200
14.800
Total
180.416
111.410
69.006
RESOLUCIÓN do 24 de outubro de 2006 pola que se convoca un curso básico de protección.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 31/10/2006

Dentro das actividades programadas para o ano 2006, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a celebración dun curso básico de protección, que deberá desenvolverse conforme as seguintes bases:
Obxectivos.
-Coñecer as teorías e as técnicas de protección estática e dinámica, así como sobre a protección de personalidades.
-Dominar diversas técnicas do tiro policial e da condución de seguridade na protección de persoas.
Destinatarios.
O curso vai dirixido aos membros dos corpos de policía local dos concellos de Galicia e aos membros da Unidade do CNP adscrita á Comunidade Autónoma de Galicia que non teñan feito ningunha das edicións anteriores sobre este mesmo curso.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 23 de novembro ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 28 ao 30 de novembro.
O horario será de 9.30 a 14.00 e de 15.30 a 19.00 horas os días 28 e 29; e o día 30 en horario de 9.30 a 13.30 horas, cunha duración de 20 horas lectivas.
Contido.
I. Seguridade, protección e autoprotección.
II. Condución de seguridade en protección.
III. Técnicas de tiro policial en protección.
Relación de admitidos.
A relación de admitidos farase publica o día 24 de novembro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia e na páxina web
http://cexesga.xunta.es
, ou ben poden coñecer e confirmar a súa asistencia chamando ao teléfono 986 59 02 41.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no Concello da Estrada.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada nel.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 24 de outubro de 2006.
Carlos Suárez-Mira Rodríguez
Director xeral Centro de Estudos Xudiciais
e Seguridade Pública de Galicia
RESOLUCIÓN do 19 de outubro de 2006, da Dirección Xeral de Comunicación Audiovisual, pola que se fai pública a concesión de axudas aos concellos para dotación de equipos para o desenvolvemento dos medios de comunicación social municipal para o ano 2006.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 31/10/2006

Esta dirección xeral resolveu a publicación da relación de axudas que se especifican no anexo, concedidas no ano 2006 ao abeiro da Resolución do 11 de maio de 2006, da Secretaría Xeral de Comunicación (DOG nº 95, do 19 de maio), pola que se convocan subvencións aos concellos para dotación de equipos para o desenvolvemento dos medios de comunicación social municipal, que se financiarán con cargo á aplicación orzamentaria 04.31.361A.760.0 dos orzamentos xerais da Comunidade Autónoma de Galicia para o ano 2006.
O que se fai público para xeral coñecemento.
Santiago de Compostela, 19 de outubro de 2006.
Manuel José Fernández Iglesias
Director xeral de Comunicación Audiovisual
ANEXO
Relación de axudas concedidas para dotación
de equipos para o desenvolvemento dos medios
de comunicación social municipal 2006
PROVINCIAL
CONCELLO
CONCEDIDO
A CORUÑA
AMES
2.839,00
A CORUÑA
ARZÚA
2.839,00
A CORUÑA
AS PONTES DE GARCÍA RODRÍGUEZ
2.839,00
A CORUÑA
BETANZOS
2.839,00
A CORUÑA
BOIRO
2.839,00
A CORUÑA
CARRAL
2.839,00
A CORUÑA
CORCUBIÓN
4.258,49
A CORUÑA
CULLEREDO
4.258,49
A CORUÑA
FENE
2.839,00
A CORUÑA
LAXE
2.839,00
A CORUÑA
NEGREIRA
2.839,00
A CORUÑA
OLEIROS
2.663,36
A CORUÑA
ORDES
2.839,00
A CORUÑA
SADA
2.839,00
A CORUÑA
SOBRADO
2.839,00
A CORUÑA
VAL DO DUBRA
2.166,80
A CORUÑA
VEDRA
2.839,00
LUGO
PALAS DE REI
2.838,99
LUGO
A POBRA DO BROLLÓN
2.838,99
LUGO
QUIROGA
2.838,99
LUGO
RÁBADE
2.838,99
LUGO
SOBER
2.838,99
OURENSE
ALLARIZ
2.838,99
PONTEVEDRA
A ESTRADA
2.838,99
PONTEVEDRA
A GUARDA
2.838,99
PONTEVEDRA
CAMBADOS
2.838,99
PONTEVEDRA
LALÍN
2.838,99
PONTEVEDRA
MOS
2.838,99
PONTEVEDRA
PONTEAREAS
2.838,99
PONTEVEDRA
TUI
2.838,99
PONTEVEDRA
VALGA
2.838,99
RESOLUCIÓN do 6 de outubro de 2006 pola que se ordena a publicación do acordo do Consello da Xunta de Galicia do 5 de outubro de 2006 polo que se aproba a modificación da relación de postos de traballo da Consellería de Medio Ambiente e Desenvolvemento Sostible.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 31/10/2006

As necesidades organizativas e funcionais da Consellería de Medio Ambiente e Desenvolvemento Sostible fan necesaria a modificación da súa relación de postos de traballo.
En consecuencia, por proposta da Consellería de Medio Ambiente e Desenvolvemento Sostible, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 5 de outubro de 2006, adoptou o seguinte acordo:
Primeiro.-Aprobar a modificación da relación de postos de traballo da Consellería de Medio Ambiente e Desenvolvemento Sostible nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do 5 de outubro de dous mil seis, relativo á modificación da relación de postos de traballo da Consellería de Medio Ambiente e Desenvolvemento Sostible, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 6 de outubro de 2006.
José Luis Méndez Romeu
Conselleiro de Presidencia, Administracións
Públicas e Xustiza